Արամ Սաֆարյան (քաղաքական գործիչ)

Անվան այլ կիրառումների համար տե՛ս՝ Արամ Սաֆարյան (այլ կիրառումներ)Արամ Վիլենի Սաֆարյան (հոկտեմբերի 3, 1962(1962-10-03), Երևան, Հայկական ԽՍՀ, ԽՍՀՄ), հայ լրագրող, հասարակական-քաղաքական գործիչ։ ԲՀԿ անդամ։ 


== Կրթություն ==
1979-1984 թթ. - սովորել և ավարտել է Երևանի պետական համալսարանի պատմության ֆակուլտետը։
1987 թ. ավարտել է Երևանի պետական համալսարանի պատմության ֆակուլտետի ասպիրանտուրան։ Բանասիրական գիտությունների (ժուռնալիստիկա) թեկնածու։
Մասնակցել է լրագրողական վերաորակավորման ծրագրերի Ֆրանսիայում (1998), ԱՄՆ-ում (2002), Իսրայելում (2004), Ավստրիայում (2004)։


== Աշխատանքային գործունեությունը ==
1987-1992 թթ. - ԵՊՀ արտասահմանյան քաղաքացիների նախապատրաստական ֆակուլտետի դեկանի տեղակալ, պատմության դասախոս, այնուհետև՝ ավագ դասախոս։
1990-1992 թթ. - «Հայք» շաբաթաթերթի միջազգային մեկնաբան։
1991-1992 թթ. - Հայաստանի պետական հեռուստատեսության քաղաքական տեսաբան։
1993-1996 թթ. - ՀՀ արտաքին գործերի նախարարության մամուլի քարտուղար։
1996-1997 թթ. - Իրանի Իսլամական Հանրապետությունում ՀՀ դեսպանության տեղեկատվության և մշակութային կապերի գծով խորհրդական։
1997 թ. - ՀՀ ԱԳՆ պետական արարողակարգի դեպարտամենտի տնօրեն։
1998 թ. - Հայաստանի ազգային հեռուստատեսության «Լրաբեր» լրատվական-վերլուծական գործակալության տնօրեն։
1998-1999 թթ. - աշխատել է «Ժամանակ» շաբաթաթերթում որպես միջազգային մեկնաբան։
1998 թ.-ից - Երևանի պետական համալսարանի միջազգային հարաբերությունների ֆակուլտետի միջազգային հարաբերությունների և դիվանագիտության ամբիոնի դոցենտ։
1999-2001 թթ. - աշխատել է «Պրոմեթևս» հեռուստաընկերությունում որպես «Լրաբեր» լրատվական-վերլուծական ծրագրի ղեկավար, քաղաքական մեկնաբան։
2001-2003 թթ. - աշխատել է «Պրոմեթևս», ապա «Հայկական երկրորդ հեռուստաալիք» հեռուստաընկերության լրատվական և հասարակական-քաղաքական հաղորդումների գծով փոխտնօրեն, քաղաքական մեկնաբան։
2002-2006 թթ. - աշխատել է «Պրոմեթևս», ապա «Հայկական երկրորդ հեռուստաալիք» հեռուստաընկերության լրատվական և հասարակական-քաղաքական հաղորդումների գծով փոխտնօրեն, քաղաքական մեկնաբան։
2002-2006 թթ. - հանդիսացել է Երևանի մամուլի ակումբի խորհրդի անդամ։
2003-2006 թթ. - հանդիսացել է Երևանի մամուլի ակումբի վարչության անդամ։
2005-2006 թթ. - հանդիսացել է Մոսկվայի ԱՊՀ երկրների ինստիտուտի Հայաստանի մասնաճյուղի տնօրեն։
2012 թ.-ից - «Ինտեգրացիա և զարգացում» հետազոտության և վերլուծության հասարակական կազմակերպության նախագահ։
2018 թ.-ից - Ինֆորմատիզացիայի միջազգային ակադեմիայի անդամ (Կանադա)։
2019 թ.-ից - Հայաստանի Հանրապետության Հանրային խորհրդի անդամ։


== Քաղաքական գործունեությունը ==
2007 թ. մայիսի 6-ին ընտրվել է ՀՀ Ազգային ժողովի 4-րդ գումարման պատգամավոր «Բարգավաճ Հայաստան» կուսակցության համամասնական ընտրացուցակով։
2007 թ. հունիսի 7-ին ընտրվել է ՀՀ Ազգային ժողովի «Բարգավաճ Հայաստան» խմբակցության քարտուղար։
2007-2010 թթ. - Ազգային ժողովի Մարդու իրավունքների պաշտպանության և հանրային հարցերի մշտական հանձնաժողովի անդամ։
2008-2009 թթ. - 2008 թվականի մարտի 1-2 Երևան քաղաքում տեղի ունեցած իրադարձությունների և դրանց պատճառների ուսումնասիրության Ազգային ժողովի ժամանակավոր հանձնաժողովի անդամ։
2010 թ. փետրվարի 23-ին ընտրվել է ՀՀ Ազգային ժողովի Մարդու իրավունքների պաշտպանության և հանրային հարցերի մշտական հանձնաժողովի նախագահ։ Պաշտոնավարել է մինչև 2012 թ․-ը։


== Պարգևներ և կոչումներ ==
«Բարեկամության Շքանշան» (ՌԴ պետական պարգև, 2014)։
Մեդալ «ԵԱՏՄ զարգացման մեջ ներդրման համար» (Բարձրագույն Եվրասիական Տնտեսական Խորհրդի որոշմամբ 2019)։
ՀՀ ԱԺ Պատվո Մեդալ (2012)։
ՀՀ ԱԺ Պատվոգիր (2011)։
«Ֆրիտյոֆ Նանսեն» մեդալ (2009)։
ԵՊՀ արծաթե մեդալ (2019)։
Խորհրդական (1994)։
Հայաստանի ինտելեկտուալների միության կողմից ճանաչվել է «Տարվա լրագրող» (2001)։Ամուսնացած է, ունի որդի, դուստր, մեկ թոռ։


== Ծանոթագրություններ ==